Jy kan ’n romerige blosser of verligter kies vir die herfs omdat dit nie die vel laat mat lyk of dit uitdroog nie. En dit sal ewe lank of selfs langer as poeierblosser hou.
In die herfs kan jy ’n serumonderlaag kies. Dis geskik vir olierige en droë vel. Dié onderlae bedek nie net jou foutjies nie; dit hou ekstra voordele in, soos antioksidante en vitamiene wat die vel voed terwyl jy vlekkeloos lyk.
Bederf jou hare in die herfs met haarmaskers vir diep bevogtiging. Kleurbehandelde hare raak ook kwesbaar in koeler temperature; gebruik dus ’n masker wat daarvoor bedoel is.